8.6.2022 г.
BG
Официален вестник на Европейския съюз
C 224/9 Вторник, 23 ноември 2021 r.
Подпомагане на спорта, за да се гарантира успешното му възстановяване 66. настоява, че е необходимо да бъдат създадени механизми за подкрепа и целево финансиране, които да помогнат за възстановяването на спортния сектор и всички спортове след COVID-19, включително чрез националните фондове за подпомагане, Механизма за възстановяване и устойчивост и структурните фондове на ЕС; 67. приветства факта, че някои държави членки са включили спорта в своите национални планове за възстановяване и устойчивост; 68. призовава Комисията да предостави данни относно свързаните със спорта инвестиции и реформи в своя доклад за прегледа относно прилагането на Механизма за възстановяване и устойчивост, който ще бъде представен на Парламента и на Съвета през 2022 г.; 69. приветства по-големия бюджет за спорта в рамките на настоящата програма „Еразъм+“ и подкрепя по-нататъшното взаимодействие между фондовете и програмите като „ЕС в подкрепа на здравето“ и LIFE; подчертава, че премахването на всички пречки в процеса на кандидатстване на национално равнище е от ключово значение за по-доброто използване на тези инструменти в подкрепа на възстановяването в спорта; 70. изразява съжаление относно липсата на изрично позоваване на спорта в регламента за програмата „ЕС в подкрепа на здравето“; 71. настоятелно призовава институциите на ЕС да увеличат значително бюджета, предназначен за масовия спорт в рамките на програмата „Еразъм +“, в следващия период на финансово програмиране; 72. подчертава необходимостта от целево увеличаване на финансирането за спорта, включително извън рамките на програмата „Еразъм+“, с акцент върху социалното измерение на спорта, особено в масовия спорт; 73. подчертава значението на подготвителните действия и пилотните проекти в областта на спорта, които осигуряват допълнително финансиране за масовия спорт и дават обещаващи резултати; 74.
призовава Комисията да увеличи броя на приетите пилотни проекти и подготвителни действия в областта на спорта;
75. подчертава необходимостта от подкрепа за спортния туризъм като едно от средствата за насърчаване на възстановяването и устойчивостта на спортния сектор след COVID-19; 76. припомня значението на защитата на традиционните спортове и насърчаването им с подходящо финансиране като част от европейското културно наследство и регионалната идентичност; 77. призовава националните, регионалните и местните органи да признаят ключовата роля на спорта и физическата активност в области като обновяването на градската среда, туризма и териториалното сближаване, както и да насърчат съответните инвестиции в рамките на политиката за сближаване на ЕС, по-конкретно по отношение на Европейския социален фонд плюс, Европейския фонд за регионално развитие и Механизма за възстановяване и устойчивост; 78. призовава Комисията да насърчава използването на финансиране от REACT-EU за проекти, свързани със спортна инфраструктура, при условие че тя е устойчива, допринася за дългосрочното икономическо възстановяване и подкрепя туризма; 79. насочва вниманието на Комисията и управляващите органи към важната роля на малките спортни клубове и асоциации и подчертава, че те не разполагат с достатъчно човешки и материални ресурси, за да получат достъп до европейско финансиране и целенасочена подкрепа; 80. призовава държавите членки да разгледат възможността за прилагане на възможно най-ниската ставка на ДДС за сектора на спорта като един от инструментите за улесняване на достъпа до неговите услуги след COVID-19; 81. призовава Комисията да разработи методология за определяне на критерии, чрез които да се измерва и наблюдава социалното въздействие на проектите, свързани със спорта, заедно с всички съответни заинтересовани страни, включително гражданското общество, социалните партньори и публичните органи, и редовно да актуализира и представя данни относно социалното въздействие на спорта; 82. настоятелно призовава Комисията и държавите членки редовно да актуализират и да представят данни относно икономическото въздействие на спорта;